Proiect

**GUVERNUL REPUBLICII MOLDOVA**

**HOTĂRÎRE nr.\_\_\_\_\_\_\_\_ din\_\_\_\_\_\_\_\_\_\_\_\_2020**

**Chișinău**

**Cu privire la aprobarea proiectului de lege pentru modificarea Legii nr. 293/2017 privind unele măsuri în vederea implementării Programului de stat ”Prima casă”**

Guvernul HOTĂRĂȘTE:

 Se aprobă și se prezintă Parlamentului spre examinare proiectul de lege pentru modificarea Legii nr. 293/2017 privind unele măsuri în vederea implementării Programului de stat ”Prima casă”.

 **Prim-ministru Ion CHICU**

 Contrasemnează :

**Viceprim-ministru, Serghei PUȘCUȚA**

**Ministru al Finanțelor**

**Ministru al Justiției Fadei Nagacevschi**

Proiect

**PARLAMENTUL REPUBLICII MOLDOVA**

**LEGE**

**pentru modificarea Legii nr. 293/2017 privind unele măsuri în vederea implementării Programului de stat ”Prima casă”.**

Parlamentul adoptă prezenta lege organică.

**Art. I** – Legea nr.293/2017 privind unele măsuri în vederea implementării Programului de stat ”Prima casă” (Monitorul Oficial al Republicii Moldova, 2018, nr.18-26, art.95), cu modificările ulterioare, se modifică după cum urmează:

1. articolul 6 se completează cu alineatul (11) cu următorul cuprins:

„(11) Prin derogare de la alineatul (1) lit.b) și c), persoana fizică, funcționar public cu statut special angajat al Ministerului Apărării, inclusiv militarii în termen, Ministerului Afacerilor Interne, Serviciului Informații și Securitate, Serviciului de Protecție și Pază de Stat, Centrului Național Anticorupție și Administrației Naționale a Penitenciarelor este în drept să solicite acordarea unui credit ipotecar în cadrul Programului cu condiția că:

1. valoarea creditului accesat va constitui nu mai mult decât 100% din prețul de procurare al locuinței;
2. termenul de rambursare a creditului ipotecar, cu excepția achitării anticipate a acestuia, va fi de până la 15 ani, dar nu va depăși vârsta standard de pensionare pentru limita de vârstă, stabilită de legislație.

 **Art.II.** (1) Prezenta lege intră în vigoare la o lună din data publicării în Monitorul Oficial al Republicii Moldova.

(2) Guvernul, în termen de 1 lună de la data intrării în vigoare a prezentei legi, va stabili și aproba modul, cuantumul și condițiile de acordare din bugetul de stat a compensațiilor pentru categoriile de beneficiari eligibili conform art.6 alin (11).

(3) Dreptul la compensație pentru categoriile de beneficiari eligibili conform ar. 6 alin (11), atrage după sine obligativitatea acestora de a activa în structurile de forță până la achitarea integrală a creditului ipotecar.

**Președintele Parlamentului**